พอดีเวลาเหนื่อยๆไม่ว่าจะเหนื่อยน้อยหรือเหนื่อยมากมันจะรู้สึกหายใจไม่ออกค่ะ
สวัสดีค่ะ หายใจไม่อิ่ม เป็นลักษณะอาการที่ไม่สามารถหายใจสูดอากาศเข้าไปได้อย่างเต็มที่ จึงเป็นการหายใจสั้น ๆ ทำให้รู้สึกหายใจไม่ออกการวินิจฉัยที่เป็นไปได้-เกิดหลังการออกกำลังกาย หรือใช้แรงอย่างหนัก-มีการติดเชื้อในระบบทางเดินหายใจ เช่น ปอดอักเสบ อาจมีอาการไข้ ไอ เหนื่อย-โรคหอบหืด หลอดลมหดตัวแคบลง ทำให้หายใจลำบาก-โรคหัวใจวาย อาจทำให้เหนื่อยง่ายขึ้น ขาบวม นอนราบไม่ได้-โรคภูมิแพ้ หรือปฏิกิริยาแพ้ต่อสารอย่างรุนแรง อาการที่อาจพบร่วมด้วย เช่น มีผื่นคัน ผิวหนังบวมแดง-ภาวะปอดแตก ทำให้แน่นอก หายใจไม่ออกเฉียบพลัน-ระบบทางเดินหายใจถูกกีดขวาง หรือมีสิ่งแปลกปลอมติดอยู่-เกิดสัมพันธ์กับความเครียดหรือความกังวลหากเป็นหลังจากออกแรงมาก อาจเป็นภาวะปกติ ควรนั่งพักสักครู่และดื่มน้ำ พักผ่อน งดการออกแรง อาการมักดีขึ้นได้เองหากยังมีภาวะเหนื่อยมากขึ้นเรื่อยๆ หรือเหนื่อยแม้ทำงานที่ปกติเคยทำได้ ไอมาก เจ็บแน่นอกร่วมด้วย อาจมีความผิดปกติที่ปอดหรือหัวใจ ควรรีบพบแพทย์เพื่อตรวจเพิ่มเติม